Ná ’n uur vertrek die vliegtuig eindelik. In die lug vra ’n passasier ’n vlugkelner wat die vertraging veroorsaak het.
“Die vlieënier was bekommerd oor ’n geluid in een van die enjins,” antwoord sy, “en dit het ons ’n rukkie geneem om ’n ander vlieënier in die hande te kry.”
Piet kom hoog in die takke uit die kroeg gestap en loop in ’n man in uniform vas. “Bestel vir my ’n huurmotor,” sê Piet aan die vreemdeling.
“Dink jy miskien ek is die hotel se portier?” snou die man hom toe. “As jy jou oë oopmaak, sal jy sien ek is ’n vlootoffisier.”
Nadat Russiese wetenskaplikes tot ’n diepte van 100 m gegrawe het, vind hulle koperkabels wat van 1 000 jaar gelede dateer en kom tot die gevolgtrekking hul voorouers het toe al ’n telefoonnetwerk gehad.
Piet en Koos is die enigste landdroste op ’n klein dorpie. Toevallig word hulle albei op dieselfde dag in ’n spoedlokval gevang. Pleks daarvan om ’n buitestander te betrek, kom hulle ooreen om mekaar se sake aan te hoor.
’n Ma raas met haar seuntjie omdat hy nie sy spinasie wil eet nie: “Wag maar, vannag sal jy sien die ou duiwel sal met jou kom afreken,” dreig sy.
Dié nag begin dit vreeslik reën, met donderslae en bliksemstrale. Die ma raak bekommerd oor haar seuntjie en wil gaan kyk of die storm hom nie bang maak nie. Maar hy is nie in sy slaapkamer nie.
Nadat sy oral in die huis gesoek het, kry sy hom in die spens waar hy besig is om sy spinasie te eet. Kort-kort prewel hy: “So ’n duiwelse lawaai, en dit oor ’n bietjie spinasie.”
Ons seuntjie vertel ons daar is twee maatjies by die skool wat eenders lyk. Ons sê toe hulle is waarskynlik ’n tweeling.
Die volgende dag kom hy opgewonde by die huis en sê: “Raai wat? Hulle is nie net ’n tweeling nie; hulle is broers!”
“R800!” kreun Doors. “Dis ’n bietjie kwaai. ?Is daar geen manier waarop jy dit goedkoper kan doen nie?”
Die tandarts krap sy kop. “Goed, as ek die verdowing uitlos en die tande sommer met ’n tang uitruk, kan ons wegkom met R200.”